
Kakav je stav o ukopavanju mrtvih u mesdžide?


* 
* 
* 
* 
* 
* 
* 

 
Kakav je stav o ukopavanju mrtvih u mesdžide?

Ukopavanje mrtvih u mesdžide je stvar koju je zabranio Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi we sellem, kao što je zabranio da se kaburovi uzimaju za mesdžide.


Dok je ležao na samrtnoj postelji, upozorio je svoj ummet na to, tvrdeći da je to djelo Židova i kršćana, jer je to način da ljudi preko mrtvih u kaburovima čine ***[širk](https://pitajucene.com/search/%C5%A1irk/questions/ "Pretraži pitanja o širku")*** Allahu, dželle šanuhu. Ljudi mogu početi vjerovati da mrtvi, koji su ukopani u mesdžidima, mogu pomoći ili naštetiti ili da imaju odlike zbog kojih im se treba približiti ibadetom; mimo Allaha, subhanehu ve te’ala. Utječemo se Allahu, subhanehu ve te’ala, od toga. Svaki musliman je dužan čuvati se ove opasne pojave. Muslimanima je strogo zabranjeno graditi kaburove u mesdžidima. Mesdžide treba graditi na temeljima čistog tewhida i ispravnog vjerovanja. Kaže Uzvišeni Allah: ”A mesdžidi pripadaju Allahu, pa nemoj moliti nikoga mimo Allaha.”


Mesdžidi treba da se grade radi Allaha, dželle šanuhu i da budu čisti od bilo kakvog oblika širka. Ibadet činimo samo Uzvišenom Allahu.


ŠEJH ***[IBN USEJMIN](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***  

(Fetve učenjaka dvaju harema – 136. str.)


